இந்த பின்புலங்களை அறிந்துகொண்டிருக்கும் தொழிலாளர் தேசிய சங்கத்தின் தலைவர் பழனி திகாம்பரம் என்னை இந்த தேர்தல் களத்தில் கட்சியின் இரண்டாவது வேட்பாளராக களம் இறக்கியுள்ளார். மலையக மக்கள் முன்னணியும் ஜனநாயக மககள் முன்னணியும் என்னை தமது வேட்பானராகவும் கூட ஏற்றுக்கொண்டுள்ளார்கள். இவர்களுக்கெல்லாம் நான் நன்றி சொல்ல வேண்டும். இந்த தொழிற்சங்க அரசியல் கட்டமைப்பின் ஊடாகவே நானும் களம் காண வேண்டிய நிலை ஏற்பட்டுள்ளது. எனவே அந்த அரசியல் கலாசாரத்தின் சுவை மாறாது தேர்தல் பிரசார பணிகளில் ஈடுபட கட்டாயப்படுத்தபட்டுள்ளேன். பேசுவதற்கு ஆயிரமாயிரம் விடயங்கள் உண்டு. அதற்கான களம் அமையாதபோது. ஆனால் பாட்டுப்பாடி ஓட்டு கேட்கும் நிலைக்கு செல்ல வேண்டியிருந்தது. இந்த தேர்தல் வியாபாரத்தில் இன்னும் ஓரிரு நாட்களில் காலாவதியாகப்போகும் பண்டம் என்ற அடிப்படையில் நான் விற்பனையானால்தான் வெற்றி.